Hái-lâm Tāi-ha̍k

Hái-lâm tāi-ha̍k (Hàn-jī: 南海大学), kán-chheng Hái-tāi, tiàm-tī Tiong-kok Hái-lâm-séng Hái-kháu-chhī, sī Hái-lâm-séng ûi-it chi̍t-keng kok-ka "211 kang-thêng" tiōng-tiám kiàn-siat tāi-ha̍k, kok-ka "Siang-it-lâu" kiàn-siat ko͘-hāu kap "Pō͘ -séng ha̍p-kiàn (部省合建)" chong-ha̍p-hêng tāi-ha̍k, ùi khah-chá ê Hôa-lâm Lia̍t-tòa Lông-gia̍p Tāi-ha̍k (華南熱帶農業大學) kap goân-lâi ê Hái-lâm Tāi-ha̍k ha̍p-pèng sêng-li̍p. Hái-lâm Tāi-ha̍k sī Tiong-kok kok-ka "211 kang-thêng" tiōng-tiám kiàn-siat tāi-ha̍k chi-it, kok-ka "Siang-it-lâu" kiàn-siat ko͘-hāu, Hái-lâm-séng lîn-bîn chèng-hú kap Kàu-io̍k-pō͘, Châi-chèng-pō͘ kiōng-tông kiàn-siat ê ko͘-hāu, Kàu-io̍k-pō͘ kap Hái-lâm-séng lîn-bîn chèng-hú "Pō͘ -séng ha̍p-kiàn" ko͘-hāu, nah-li̍p Kàu-io̍k-pō͘ ti̍t-sio̍k ko͘ -hāu pâi-sī. Hái-lâm Tāi-ha̍k sī kok-ka "Toh-oa̍t Kang-thêng-su Kàu-io̍k Pôe-ióng Kè-oe̍h" (卓越工程師教育培養計畫), "Toh-oa̍t Hoat-lu̍t Lîn-châi Kàu-io̍k Pôe-ióng Kè-oe̍h" (卓越法律人才教育培養計畫), thâu-chi̍t-phoe "Toh-oa̍t lông-lîm Lîn-châi Kàu-io̍k Pôe-ióng Kè-oe̍h" (卓越農林人才教育培養計畫) kái-kek chhì-tiám ko͘-hāu, Tiong-kok chèng-hú lâi Hôa liû-ha̍k-seng chiap-siu ha̍k-hāu, Kàu-io̍k-pō͘ lâi Hôa liû-ha̍k sī-hoān ki-tōe kiàn-siat ko͘ -hāu, kok-ka "Tiong-sai-pō͘ Ko͘-hāu Ki-chhó͘ Lêng-le̍k Kiàn-siat Kang-thêng" (中西部高校基础能力建设工程), kok-ka "Tiong-sai-pō͘ Ko-hāu Chóng-hap Si̍t-le̍k Thê-seng Kang-thêng" (中西部高校综合实力提升工程) li̍p-soán ê ko-hāu, "Tiong-sai-pō͘ 'It Séng It Hāu' Kok-ka Tiōng-tiám Kiàn-siat Tāi-ha̍k (中西部＂一省一校＂國家重點建設大學, Z14) Liâm-bêng" chú-iàu sêng-oân. Ha̍k-hāu Le̍k-sú 1958 nî, ūi-tio̍h beh phòa-tî Bí-kok chhōa-thâu ê gōa-kok tùi Tiong-hôa Lîn-bîn Kiōng-hô-kok ê thian-liân chhiū-lin ê kìm-ūn, tng-sî ê Tiong-kok Kok-bū-īⁿ chóng-lí Chiu Un-lâi chí-sī, keng-kòe tiong-iong chèng-hú ê phoe-chún, Tiong-kok ùi Hái-lâm-séng Tam-chiu-chhī chhòng-li̍p Hôa-lâm Lia̍t-tòa Chok-bu̍t Ha̍k-īⁿ (華南熱帶作物學院). Che-sī chi̍t-keng í chhiū-lin kap lia̍t-tòa lông-gia̍p ūi-chú ê te̍k-sek tāi-ha̍k, āu-lâi kái-miâ kiò-chò Hôa-lâm Lia̍t-tòa Lông-gia̍p Tāi-ha̍k (華南熱帶農業大學, South China University of Tropical Agriculture), sī tng-sî Hái-lâm-tó ûi-it chi̍t-keng ū kok-ka-kip tiōng-tiám ha̍k-kho kap phok-sū-tiám ê Tiong-hôa Lîn-bîn Kiōng-hô-kok Lông-gia̍p-pō͘ ti̍t-sio̍k tiōng-tiám ko͘-hāu. Hôa-lâm Lia̍t-tòa Lông-gia̍p Tāi-ha̍k kap 1954 nî chhòng-li̍p ê Tiong-kok Lia̍t-tòa Lông-gia̍p Kho-ha̍k-īⁿ saⁿ-kap, si̍t-hêng "kâng chi̍t-thò lîn-oân, bô-kâng ê miâ-pâi" thé-chè, ha̍p-khí-lâi kiò-chò "Lia̍t Chok Lióng Īⁿ (熱作兩院)", hō͘-lâng chheng-ūi Tiong-kok lia̍t-tòa lông-gia̍p kho-ha̍k kàu-io̍k hong-bīn ê siang-chú-chheⁿ. "Lióng-īⁿ lâng" keng-kòe kan-khó͘ ê hùn-tàu kah ló͘-le̍k, hō͘ Tiong-kok sêng-ûi sè-kài téng-koân ûi-it tī Pak-úi 18—24° hoān-ûi lāi-té tōa bīn-chek sêng-kong chèng chhut chhiū-lin ê kok-ka, lî-chhiáⁿ ùi goân-lâi m̄-pat chèng kòe chhiū-lin ê kok-ka, chhòng-chō chhut kî-chek, sêng-ûi sè-kài tē-gō͘-miâ ê chhiū-lin seng-sán kok-ka. Ha̍k-hāu chiông-chhú sêng-ûi chhiū-lin kah lia̍t-tòa lông-gia̍p gián-kiú hong-bīn to̍k-it-bû-jī ê chûn-chāi. Tek-tio̍h pau-hâm Kok-ka Hoat-bêng It-téng-chióng, Kok-ka Kho-ki Chìn-pō͘ It-téng-chióng kap Kok-ka-kip Kàu-ha̍k Sêng-kó Lī-téng-chióng chāi-lāi ê 900 gōa hāng kho-ha̍k kap kàu-ha̍k sêng-kó, ūi Tiong-kok ê kok-hông sū-gia̍p kah Hái-lâm ê keng-chè siā-hōe hoat-tián chò-chhut tiōng-tāi kòng-hiàn. Kàu-liáu 1983 nî, goân-lâi ê Hái-lâm Tāi-ha̍k tī Hái-lâm-séng Hái-kháu-chhī Hái-tiàn-tó (海甸島) bīn-téng sêng-li̍p, iû Hái-lâm Su-hoān Choan-kho Ha̍k-hāu (海南師範專科學校), Hái-lâm I-ha̍k Choan-kho Ha̍k-hāu (海南醫學專科學校), Hái-lâm Hêng-chèng-khu Lông Ha̍k-īⁿ (Hái-lâm Lông-gia̍p Choan-kho Ha̍k-hāu) (海南行政區農學院/海南農業專科學校) ha̍p-pèng chhòng-li̍p. Kàu-liáu sin-ê Hái-lâm Tāi-ha̍k sêng-li̍p í-chêng, hoat-tián sêng-ûi choân Hái-lâm-séng siōng-tōa, siā-hōe hok-siā-le̍k kah éng-hióng-le̍k kóng-hoàn ê ha̍k-kho choan-gia̍p thé-hē, piàn-chó Hái-lâm séng-sio̍k chong-ha̍p-sèng tiōng-tiám tāi-ha̍k. 2007 nî 8 ge̍h 14 lit, goân-lâi ê Hái-lâm Tāi-ha̍k kah Hôa-lâm Lia̍t-tòa Lông-gia̍p Tāi-ha̍k ha̍p-pèng, sêng-li̍p sin-ê Hái-lâm Tāi-ha̍k, sêng-ûi Hái-lâm séng-sio̍k chong-ha̍p-sèng tiōng-tiám tāi-ha̍k, sī Hái-lâm-séng lîn-bîn chèng-hú kap Kàu-io̍k-pō͘, Châi-chèng-pō͘ kiōng-tông kiàn-siat ê ko͘-hāu. 2008 nî 12 ge̍h, keng-kòe kok-ka phoe-chún, sêng-ûi Tiong-kok ko͘-hāu "211 Kang-thêng" tiōng-tiám kiàn-siat ê ko͘-hāu. 2012 nî chìn-li̍p kok-ka Tiong-sai-pō͘ Ko-téng Kàu-io̍k Chín-heng Kè-oe̍h, tek-tio̍h "Tiong-sai-pō͘ Ko͘-hāu Ki-chhó Lêng-le̍k Kiàn-siat Kang-thêng", "Tiong-sai-pō͘ Ko͘-hāu Chóng-hap Si̍t-le̍k Thê-seng Kang-thêng" kah kî-tha ê kiàn-siat chi-chhî. 2017 nî, li̍p-soán kok-ka "sè-kài it-liû ha̍k-kho" kiàn-siat ko͘-hāu, Chok-bu̍t-ha̍k (作物學) choan-gia̍p li̍p-soán sè-kài it-liû tāi-ha̍k kap it-liû ha̍k-kho kiàn-siat miâ-toaⁿ, pī lia̍t-ûi Hái-lâm-séng "Kok-lāi it-liû tāi-ha̍k kiàn-siat" tiōng-tiám chi-chhî ko͘-hāu. 2018 nî, Tiong-kiōng Tiong-iong Chóng-su-kì, Tiong-kok Kok-ka Chú-se̍k, Tiong-iong Kun-sū Úi-oân-hōe Chú-se̍k Si̍p Kīn-phêng tī khèng-chiok Hái-lâm kiàn séng pān keng-chè te̍k-khu 30 chiu-nî tāi-hōe téng-koân kóng: "Tio̍h-ài chi-chhî Hái-lâm Tāi-ha̍k kiàn-siat sè-kàiit-liû ha̍k-kho", Hái-lâm-séng chèng-hú kang-chok pò-kò lāi-té bêng-khak kóng "Iōng choân-séng ê le̍k-liōng pān-hó Hái-lâm Tāi-ha̍k". Kâng-nî, ha̍k-hāu li̍p-soán kok-ka "Pō͘ -séng ha̍p-kiàn" ko͘-hāu, nah-li̍p Kàu-io̍k-pō͘ ti̍t-sio̍k ko͘ -hāu pâi-sī. Hāu-oân Kài-siāu Hái-lâm Tāi-ha̍k chit-má ū Hái-tiàn Hāu-khu, Tam-chiu Hāu-Khu, Koan-lân-ô͘ Hāu-khu (pau-hâm Siâⁿ-sai Kàu-ha̍k-tiám), Gâi-chiu Hāu-khu, hun-pò͘ tī Hái-kháu-chhī, Sam-a-chhī kah Tam-chiu kok-tōe, ha̍k-hāu bīn-chek ū 6011 bó͘. Ha̍k-hāu Phiau-chì Hāu-miâ Hái-lâm Tāi-ha̍k ê hāu-miâ sī goân-lâi ê Tiong-kiōng Tiong-iong Chóng-su-kì Ô͘ Iāu-pang tī 1984 nî sī-chhat ha̍k-hāu ê sî-chūn chhin-pit só͘ siá ê. Hāu-hùn Hái la̍p pe̍k chhoan, tāi-tō tì oán. (海納百川，大道致遠) Ha̍k-īⁿ kah Su-īⁿ ê Siat-tì Hái-lâm Tāi-ha̍k chit-má ū 31 ê ha̍k-īⁿ kah 16 ê su-īⁿ. Kū-thé ê siat-tì chhiáⁿ-khòaⁿ ē-tóe: Ha̍k-īⁿ Siat-tì Lîn-bûn Ha̍k-īⁿ 人文學院/School of Humanities Kok-chè Siong-ha̍k-īⁿ 國際商學院/International Business School Hoat-ha̍k-īⁿ 法學院/Law School Má-khek-su Chú-gī Ha̍k-īⁿ 馬克思主義學院/School of Marxism Thé-io̍k Ha̍k-īⁿ 體育學院/School of Physical Education Gōa-kok-gí Ha̍k-īⁿ 外國語學院/School of International Studies Kok-chè Thoân-pò͘ Ú Gē-su̍t Ha̍k-īⁿ (Kok-chè Sò͘-jī Iáⁿ-sī Ha̍k-īⁿ) 國際傳播與藝術學院（國際數字影視學院）/School of International Communications and Arts Sò͘-ha̍k Ú Thóng-kè Ha̍k-īⁿ 數學與統計學院/School of Mathematics and Statistics Bu̍t-lí Ú Kong-tiàn Kang-thêng Ha̍k-īⁿ 物理與光電工程學院/School of Physics and Optoelectronic Engineering Hòa-ha̍k Hòa-kang Ha̍k-īⁿ 化學化工學院/School of Chemistry and Chemical Engineering Hái-iûⁿ Ki-su̍t Ú Chong-pī Ha̍k-īⁿ 海洋技術與裝備學院/School of Marine Technology and Equiment Hái-iûⁿ Kho-ha̍k Ha̍k-īⁿ (Lâm-hái Hái-iûⁿ Chu-goân Lī-iōng Kok-ka Tiōng-tiám Si̍t-giām-sek) 海洋科學學院（南海海洋資源利用國家重點實驗室）/School of Marine Sciences (State Key Laboratary of Marine Sources Utilization in South China Sea) Seng-bēng Kiān-khong Ha̍k-īⁿ 生命健康學院/School of Life and Health Sciences Seng-thài Ha̍k-īⁿ 生態學院/School of Ecology Ki-tiān Kang-thêng Ha̍k-īⁿ 機電工程學院/School of Mechanical and Electronical Engineering Châi-liāu Kho-ha̍k Ú Kang-thêng Ha̍k-īⁿ 材料科學與工程學院/School of Materials Science and Engineering Seng-bu̍t I-ha̍k Kang-thêng Ha̍k-īⁿ 生物醫學工程學院/School of Biomedical Engineering Tiān-chú Kho-ha̍k Ú Ki-su̍t Ha̍k-īⁿ 電子科學與技術學院/School of Electronical Science and Technology Lâm-hoân Ha̍k-īⁿ (Sam-a Lâm-hoân Gián-kiù-īⁿ) 南繁學院（三亞南繁研究院）/School of Breeding and Multiplication (Sanya Institute of Breeding and Multiplication) Hái-iûⁿ Seng-bu̍t Ú Chúi-sán Ha̍k-īⁿ 海洋生物與水產學院/School of Marine Biology and Fisheries Sìn-sek Ú Thong-sìn Kang-thêng Ha̍k-īⁿ 信息與通信工程學院/School of Information and Communication Engineering Kè-sǹg-ki Kho-ha̍k Ú Ki-su̍t Ha̍k-īⁿ 計算機科學與技術學院/School of Computer Science and Technology Si̍t-phín Kho-ha̍k Ú Kang-thêng Ha̍k-īⁿ 食品科學與工程學院/School of Food Science and Engineering Thó͘-bo̍k Kiàn-tio̍k Kang-thêng Ha̍k-īⁿ 土木建築工程學院/School of Civil Engineering and Architecture Bāng-lo̍k Khong-kan Ú An-choân Ha̍k-īⁿ (Bi̍t-bé Ha̍k-īⁿ) 網絡空間安全學院（密碼學院）/School of Cyberspace Security (School of Cryptology) Khoân-kéng Kho-ha̍k Ú Kang-thêng Ha̍k-īⁿ 環境科學與工程學院/School of Environmental Science and Engineering Lia̍t-tòa Lông-lîm Ha̍k-īⁿ (Lông-gia̍p Lông-chhun Ha̍k-īⁿ, Hiuⁿ-chhun Chín-heng Ha̍k-īⁿ) 熱帶農林學院（農業農村學院、鄉村振興學院）/School of Tropical Agriculture and Forestry (School of Agriculture and Rural Affairs, School of Rural Revitalization) Io̍h Ha̍k-īⁿ 藥學院/School of Pharmaceutical Sciences Kok-chè Lí-iû Ú Kong-kiōng Koán-lí Ha̍k-īⁿ 國際旅遊與公共管理學院/College of International Tourism and Public Administration Hái-lâm Tāi-ha̍k Arizona Chiu-li̍p Tāi-ha̍k Kok-chè Ha̍k-īⁿ 海南大學亞利桑那州立大學國際學院/HNU-ASU International College Kì-kiám Kàm-chhat Ha̍k-īⁿ 紀檢監察學院/Discipline Inspection and Supervision College Su-īⁿ Siat-tì Hái-tiàn Hāu-khu: Iâ Hong Su-īⁿ 椰風書院 Sêng-hong Su-īⁿ 乘風書院 Hōng Siông Su-īⁿ 鳳翔書院 Chú Kim Su-īⁿ 子衿書院 Chheng-hûn Su-īⁿ 青雲書院 Lâm-hái Su-īⁿ 南海書院 Sûn Bêng Su-īⁿ 淳明書院 Hái Tek Su-īⁿ 海德書院 Thian-kong Su-īⁿ 天工書院 Phok Sêng Su-īⁿ 樸誠書院 Tiong Hô Su-īⁿ 中和書院 Koan-lân-ô͘ Hāu-khu: Kim-tiau Su-īⁿ 今朝書院 Siâⁿ-sai Kàu-ha̍k-tiám: Sîn-hi Su-īⁿ 晨曦書院 Tam-chiu Hāu-khu: Tam-sim Su-īⁿ 丹心書院 Thâm Ngá Su-īⁿ 檀雅書院 Gâi-chiu Hāu-khu: Gâi-chiu Su-īⁿ 崖州書院